Diari Oficial de la Generalitat Valenciana


Sumari del DOGV 8543, del 08-05-2019 (2019/3389)

Notificació de la sentència dictada en el procediment ordinari número 733/2017.
-------------------------------------------------------------------------------

### Dades del document

Número de DOGV
:   8543

Data del DOGV
:   08-05-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/3389


Organisme emissor
:   Jutjat de Primera Instància Número 10 de València

Tipus de document
:   Edicte

Notificació de la sentència dictada en el procediment ordinari número 733/2017. [2019/3389]  
En aquest procediment de judici ordinari número 733/2017 seguit a instàncies d'Isabel Bas Rodríguez contra Banco Bilbao Vizcaya Argentaria, SA, i Els Terrenys de Benixabia, SL, s'ha dictat sentència, l'encapçalament i part dispositiva de la qual és literalment:  
  
  
«De: Isabel Bas Rodríguez  
Procurador: Valerio Máximo Peiró Vercher  
Contra: Banco Bilbao Vizcaya Argentaria, SA, i Els Terrenys de Benixabia, SL.  
Procuradora: María Cristina Litago Lledó  
  
Sentència número 14/2019  
  
 València, 15 de gener de 2019  
Juan Carlos Artero Mora, magistrat titular del Jutjat de Primera Instància número 10 de València, he vist aquestes actuacions de judici ordinari seguides en aquest jutjat amb el número 733/2017, promogudes per Isabel Bas Rodríguez, representada pel procurador Valerio M. Peiró Vercher i defensada pel lletrat José Ortolá Pons, contra Banco Bilbao Vizcaya Argentaria, SA A, representat per la procuradora Cristina Litago Lledó i defensat pel lletrat Ernesto Pérez Broseta, contra Els Terrenys de Benixabia, SL, declarada en rebel·lia, sobre reclamació de quantitats anticipades per a la compra d'habitatge.  
  
Dispositiva  
1. Estime la demanda interposada per Isabel Bas Rodríguez contra Els Terrenys de Benixabia, SL, i Banco Bilbao Vizcaya Argentaria, SA, condemne solidàriament les demandades a pagar a l'actora la quantitat de 15.900 euros, més l'interés legal d'aquesta, que es reportarà, en el cas de la promotora Els Terrenys de Benixabia, SL, des de les dates dels respectius lliuraments a compte, i en el cas del Banco Bilbao Vizcaya Argentaria, SA, des de l'11 de maig de 2017, data de la reclamació extrajudicial dirigida al mateix per la part actora.  
  
2. Condemne Els Terrenys de Benixabia, SL, al pagament de les costes processals causades a la part actora.  
3. No es realitza cap imposició a costes processals quant a la pretensió dirigida contra Banco Bilbao Vizcaya Argentaria, SA  
Notifiqueu aquesta resolució a les parts i feu-los saber que no és ferma i que en contra es pot interposar recurs d'apel·lació en el termini de 20 dies des de la seua notificació, presentant davant d'aquest jutjat un escrit en el qual s'hauran d'exposar les al·legacions en què es base la impugnació, a més de citar la resolució objecte d'apel·lació i els pronunciaments que impugna (art. 458 de la Llei d'enjudiciament civil, modificat per Llei 37/2011, d'11 d'octubre).  
El recurs no s'admetrà si en preparar-lo la part no acredita haver consignat en l'entitat Banco Santander i en el «compte de depòsits i consignacions» obert a nom d'aquest jutjat, amb referència al present procediment, la quantitat de cinquanta (50) euros en concepte de depòsit per a recórrer, conforme la disposició addicional quinzena de la Llei orgànica del poder judicial (introduïda per LO 1/2009, de 3 de novembre).  
Expediu testimoniatge d'aquesta resolució pel lletrat de l'Administració de justícia, el qual s'unirà a les actuacions corresponents i porte el seu original al llibre de sentències d'aquest jutjat.  
Així, aquesta és la meua sentència, que pronuncie, mane i signe.»  
Atés que el demandat, Els Terrenys de Benixabia, SL, es troba en parador ignorat, s'expedeix aquest edicte perquè li servisca de notificació de forma deguda.  
  
València, 15 de gener de 2019.- El lletrat de l'Administració de justícia: José Ramón González Ordóñez.